gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9820, del 03-04-2024 (2024/2820)

DECRET 39/2024, de 2 d'abril, del Consell, pel qual es nomena la persona titular de la Direcció General de Turisme.
-------------------------------------------------------------------------------------------------------------------

### Dades del document

Número de DOGV
:   9820

Data del DOGV
:   03-04-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/2820


Data del document
:   02-04-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Decret

Anàlisi jurídica

 Descriptors 

:   * Conselleria d'Innovació, Indústria, Comerç i Turisme

DECRET 39/2024, de 2 d'abril, del Consell, pel qual es nomena la persona titular de la Direcció General de Turisme. [2024/2820]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta de la consellera d'Innovació, Indústria, Comerç i Turisme, i amb la deliberació prèvia del Consell, en la reunió del 2 d'abril de 2024,  
  
  
DECRETE  
  
Primer  
El nomenament de José Manuel Camarero Benítez com a director general de Turisme.  
  
Segon  
El present decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 2 d'abril de 2024  
  
El president de la Generalitat,  
CARLOS MAZÓN GUIXOT  
  
La consellera d'Innovació, Indústria, Comerç i Turisme,  
NURIA MONTES DE DIEGO
Diari Oficial de la Generalitat Valenciana


Sumari del DOGV 9759, del 04-01-2024 (2023/12256)

Anunci de pròrroga segona de l'autorització demanial per a l'ús i explotació del bar cafeteria del Teatre Serrano PATR-028/2020.
--------------------------------------------------------------------------------------------------------------------------------

### Dades del document

Número de DOGV
:   9759

Data del DOGV
:   04-01-2024

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2023/12702


Data del document
:   13-12-2023

Organisme emissor
:   Ajuntament de Gandia

Tipus de document
:   Anunci

Anunci de pròrroga segona de l'autorització demanial per a l'ús i explotació del bar cafeteria del Teatre Serrano PATR-028/2020. [2023/12044]  
1. Expedient PATR 028/2020  
2. Objecte del contracte  
Autorització demanial per a l'ús i explotació del bar cafeteria del Teatre Serrano PATR-028/2020.  
3. Adjudicació contracte  
Mitjançant Decret número 2021-0084, de 12 de gener de 2021, del regidor delegat en matèria de contractació i patrimoni. Número de contracte: 2021-0001, de 13 de gener de 2021. Adjudicatari: Chunhay Ye. Cànon anual: 3.955,21 euros. Duració: 2 anys, prorrogables fins a un màxim de 2 anys. Duració total, incloses les possibles pròrrogues: 4 anys.  
4. Acord de pròrroga primera  
Aprovada mitjançant Decret número 2022-10976, de data 15 de desembre de 2022, del regidor de l'Àrea d'Economia, Hisenda i Patrimoni.  
5. Acord de pròrroga segona  
Aprovada mitjançant Decret número 2023-9607, de data 29 de novembre de 2023, del regidor de Govern d'Hisenda, Patrimoni, Inversions i Grans Projectes.  
6. Duració pròrroga  
Un any, des del 13 de gener de 2024.  
  
Gandia, 13 de desembre de 2023.- El cap del Servei de Contractació i Patrimoni: José Juan Morant Ripoll.
Diari Oficial de la Generalitat Valenciana


Sumari del DOGV 9885, del 04-07-2024 (2024/5652)

Anunci pel qual se sotmet a informació pública la sol·licitud de declaració d'interés comunitari per a una activitat industrial d'acoblament i magatzem de materials de bany en les parcel·les cadastrals 76064W374209894477QU, 25094A524098409470NZ, 44369J525190824122EP i 48982S103436709447DD del sòl no urbanitzable del municipi de Benicàssim (expedient GVA-DIC- 3520031. X71020364).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5652


Data del document
:   13-06-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

Anunci pel qual se sotmet a informació pública la sol·licitud de declaració d'interés comunitari per a una activitat industrial d'acoblament i magatzem de materials de bany en les parcel·les cadastrals 89618S714337723679PM, 36747V893174301724XX, 84975T939453151445YL i 07523L291147433806MH del sòl no urbanitzable del municipi de Benicàssim (expedient GVA-DIC- 3520031. W88631742). [2024/5652]  
  
  
La mercantil BECRISA 2011, SL, ha sol·licitat una declaració d'interés per a una activitat industrial d'acoblament i magatzem de materials de bany en les parcel·les cadastrals 66202C826008998213UH, 14960M717898278708CU, 78973W781483786951FV i 30896L101037320880PS del sòl no urbanitzable del municipi de Benicàssim (expedient GVA-DIC- 3520031. I09990636).  
De conformitat amb el que disposa l'article 223.4.a) del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, admesa a tràmit la sol·licitud, s'obri un tràmit d'informació al públic durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, en el qual les persones interessades poden consultar l'expedient de declaració d'interés comunitari, amb el seu estudi d'integració paisatgística, en la pàgina web https://mediambient.gva.es/va/web/urbanismo (CONSULTA DIC), i formular per escrit les observacions que estimen pertinents, dirigides al Servici Territorial d'Urbanisme, de la Conselleria de Medi Ambient, Aigua, Infraestructures i Territori, ubicat a l'avinguda de la Mar, núm. 16, de Castelló de la Plana.  
  
Castelló de la Plana, 13 de juny de 2024.- El cap del Servici Territorial d'Urbanisme: Fernando Renau Faubell.
Diari Oficial de la Generalitat Valenciana


Sumari del DOGV 9901, del 25-07-2024 (2024/7524)

EXTRACTE de la Resolució de 19 de juliol de 2024, del vicerector d'Investigació de la Universitat Jaume I de Castelló, per la qual es convoquen beques d'iniciació en la investigació del Departament de Llenguatges i Sistemes Informàtics.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9901

Data del DOGV
:   25-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7524

CVE
:   CAXR-T-5938-0388

Data del document
:   19-07-2024

Organisme emissor
:   Universitat Jaume I de Castelló

Tipus de document
:   Extracte

BDNS (identif.): 776052

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/776052)>

*Primer. Beneficiaris*

Poden participar en la present convocatòria les persones físiques que reunisquen els següents requisits:

1r. Estudiantat de l’UJI d’alguna de les següents titulacions de grau o de màster:

Grau en Enginyeria Informàtica.

Grau en Matemàtica Computacional.

Grau en Intel·ligència Robòtica.

Grau en Disseny i Desenvolupament de Videojocs.

Màster universitari en Sistemes Intel·ligents

En el cas l’estudiantat de grau, la persona candidata haurà de tindre aprovades totes les assignatures dels dos primers cursos del grau corresponent.

Així mateix, tant en el cas de l’estudiantat de grau com en el de màster, la persona sol·licitant no ha d’haver superat tots els crèdits de què consta la titulació o els crèdits extra dels quals se n’haja pogut matricular.

2n. Posseir la nacionalitat espanyola, ser nacional d’un estat membre de la Unió Europea o d’un altre país no pertanyent a la UE amb permís de residència o d’estudis a Espanya i amb la documentació identificativa en vigor, en el moment de la incorporació a la beca.

*Segon. Finalitat*

L’objectiu de la beca o de les beques consisteix a obtindre formació i col·laborar en la investigació en les línies d’investigació proposades en l’annex II d’aquesta convocatòria.

*Tercer. Bases reguladores*

Accessibles en: <http://www.uji.es/seu/info-adm/tao/>

*Quart. Import*

L'import global destinat a la concessió d'aquestes beques és de 4.050,54 €.

*Cinquè. Termini de presentació de sol·licituds*

Deu dies comptadors des de l’endemà de la publicació en el*Diari Oficial de la Generalitat Valenciana*  de l’extracte de la present convocatòria.

  

Castelló De La Plana, 19 de juliol de 2024

(p. d., R 24.05.2022; DOGV 9349, 27.05.2022)

Jesús Lancis Sáez.

Vicerector d’Investigació
Diari Oficial de la Generalitat Valenciana


Sumari del DOGV 9981, del 12-11-2024 (2024/11594)

ANUNCI pel qual se sotmet a informació pública l'acord adoptat per l'Ajuntament del projecte d'expropiació per a l'adquisició dels terrenys necessaris per a la construcció de l'IES Borriol, mitjançant el procediment de taxació conjunta.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9981

Data del DOGV
:   12-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/11723

CVE
:   WRVJ-Z-2699-27609

Data del document
:   07-11-2024

Organisme emissor
:   Ajuntament de Borriol

Tipus de document
:   Anunci

Pel Ple de l'Ajuntament de Borriol s'ha adoptat, en data 30 d'octubre de 2024, un acord de sotmetiment a informació pública del Projecte d'expropiació per a l'adquisició dels terrenys necessaris per a la construcció de l'IES Borriol, mitjançant el procediment de taxació conjunta, per a l'adquisició d'un sòl dotacional educativocultural disponible en el municipi mitjançant la modificació de les normes subsidiàries núm. 31 (BOP núm. 7, de 16.01.2024). Així mateix, s'acorda sotmetre a informació pública este projecte pel termini d'un mes, mitjançant la publicació en el tauler d'edictes de l'Ajuntament, així com en el *Diari Oficial de la Generalitat Valenciana*, i en un periòdic de major difusió de la província, perquè les persones interessades hi formulen les observacions i reclamacions que estimen convenients.

Pot consultar-se el projecte en l'enllaç

<https://borriol.sedelectronica.es/transparency/c6a08334-627d-49b0-810c-f29335d6794d/>

així com, prèvia cita, en les dependències de l'Ajuntament (Departament d'Urbanisme) els dies laborables en horari de 09:00 h a 14:00 h.

  

Borriol, 7 de novembre de 2024

Hèctor Ramos Portolés

Alcalde president
Diari Oficial de la Generalitat Valenciana


Sumari del DOGV 9781, del 05-02-2024 (2024/643)

ACORD de 23 de gener de 2024, del tribunal que ha de jutjar el concurs oposició per a la provisió de vacants de facultatiu i facultativa especialistes de Nefrologia, d'institucions sanitàries de la Conselleria de Sanitat, pel qual es publica la resolució provisional del concurs oposició, per l'ordre de puntuació obtinguda.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9781

Data del DOGV
:   05-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/643


Data del document
:   23-01-2024

Organisme emissor
:   Conselleria de Sanitat

Tipus de document
:   Acord

Anàlisi jurídica

ACORD de 23 de gener de 2024, del tribunal que ha de jutjar el concurs oposició per a la provisió de vacants de facultatiu i facultativa especialistes de Nefrologia, d'institucions sanitàries de la Conselleria de Sanitat, pel qual es publica la resolució provisional del concurs oposició, per l'ordre de puntuació obtinguda. [2024/643]  
De conformitat amb el que s'estableix a la base 6.3 de la convocatòria del concurs oposició per a la provisió de vacants de facultatiu i facultativa especialistes de Nefrologia, d'institucions sanitàries de la Conselleria de Sanitat (DOGV 8934, 26.10.2020), el tribunal que ha de jutjar l'esmentat procés selectiu acorda:  
Publicar al Diari Oficial de la Generalitat Valenciana la relació d'aspirants que han arribat fins a este punt del procés selectiu, especificant la puntuació total obtinguda en cada fase, que figura a l'annex. Els empats en la puntuació total es resoldran segons la base 6.3 de la convocatòria.   
Les persones aspirants disposaran d'un termini de 10 dies hàbils, a comptar des de l'endemà de la publicació d'aquest acord, per a realitzar les al·legacions que consideren pertinents relatives a la puntuació de la fase de concurs, per mitjà de l'enllaç següent:  
València, 23 de gener de 2024.- El president: Julio Hernández Jaras. La secretària: Amparo Soriano Muñoz.
Diari Oficial de la Generalitat Valenciana


Sumari del DOGV 9982, del 13-11-2024 (2024/11444)

CORRECCIÓ D’ERRADES de la Resolució de 28 d'octubre de 2024, de la Direcció General de Personal Docent, per la qual es convoca concurs de trasllats d'àmbit estatal del personal funcionari docent del cos d'inspectors al servici de l'Administració educativa i d'inspectors d'Educació, per a la provisió de places dependents de l'àmbit de gestió de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9982

Data del DOGV
:   13-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11184

CVE
:   CKBS-E-3087-35954

Data del document
:   08-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Correcció d'errades

Correcció d'errades

S’ha advertit una errada en la Resolució indicada (DOGV 9974, 04.11.2024), que es corregeix com segueix:

– En la base segona, en el punt 2.3,

On diu:

«2.3. Per a sol·licitar llocs de treball d'aquest cos cal acreditar estar en possessió del certificat de nivell C1 de coneixements de valencià de la JQCV o equivalent (annex II de l'Ordre 7/2017, de 2 de març de 2017, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats; DOGV 7993, 06.03.2017), excepte per al personal que tinga el Certificat de Capacitació per a l’Ensenyament en Valencià, el Diploma de Mestre de Valencià o Certificat de nivell C2 de coneixements de valencià de la JQCV o equivalent, expedit i registrat en data igual o anterior a la data de finalització del termini de sol·licituds.»

Ha de dir:

«2.3. Els llocs de treball d'este cos queden exempts del requisit lingüístic de valencià.»

– En la base segona, queda suprimit el punt 2.4.

– En l'annex I, apartat mèrits: 4.4. Coneixement del valencià,

On diu:

«Certificat de Capacitació per a l’Ensenyament en Valencià».

Ha de dir:

«Certificat de Capacitació per a l’Ensenyament en Valencià o Certificat de nivell C1 de Coneixements de Valencià».

  

València, 8 de novembre de 2024

Francisco Pablo Ortega Gil

Director general de Personal Docent
Diari Oficial de la Generalitat Valenciana


Sumari del DOGV 10228, del 18-02-2025 (2025/1089)

ANUNCI pel qual se sotmet a informació pública l'expedient FOCUPAVP/74/2022 de concessió demanial per a ocupació del subsol de la via pecuària “Colada de les Cimeres”, en el terme municipal de Guardamar del Segura.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10823

Data del DOGV
:   18-02-2025

Secció del DOGV
:   V. ANUNCIS - C) ALTRES ASSUMPTES

Número del document
:   2025/1089

CVE
:   ZVWT-B-5870-9558

Data del document
:   20-01-2025

Organisme emissor
:   Conselleria de Medi Ambient, Infraestructures i Territori

Tipus de document
:   Anunci

Als efectes de l’article 34 de la Llei 3/2014, d’11 de juliol, de vies pecuàries de la Comunitat Valenciana, i de l’article 83 de la Llei 39/2015, d’1 d’octubre, del procediment administratiu comú de les administracions públiques, se sotmet a informació pública l’expedient FOCUPAVP/74/2023, de concessió demanial per a l’ocupació del subsol de la via pecuària assagador de Las Cumbres, amb la línia subterrània d’MT de 20 kV de simple circuit des del suport núm. 502472 fins al suport núm. 426156N, en el terme municipal de Guardamar del Segura, província d’Alacant.

Cosa que es fa pública perquè es puga examinar l’expedient en les oficines de la Direcció Territorial d’Alacant, Servici Territorial de Medi Ambient, situades en el carrer del Professor Manuel Sala, número 2, segona planta, d’Alacant, en horari de 9:00 a 14:00 hores, de dilluns a divendres, i es puguen formular totes les al·legacions que s’estimen oportunes en el termini d’un mes, a partir de la publicació del present anunci.

Així mateix, i de conformitat amb l’esmentat article 83 de la Llei 39/2015, l’expedient està a la disposició de qualsevol interessat en la pàgina web d’esta conselleria, en l’enllaç següent:

<http://www.agroambient.gva.es/va/web/medio-natural/servei-d-ordenacio-i-gestio-forestal>

  

Alacant, 20 de gener de 2025

Miguel Nicolás Halabi Antón

Director territorial d'Alacant
Diari Oficial de la Generalitat Valenciana


Sumari del DOGV 10440, del 12-12-2024 (2024/13695)

ACORD de 10 de desembre de 2024, del Consell, pel qual s'autoritza un increment del límit per a comprometre gasto plurianual, en el capítulo 2 del programa 413A00, Salut Pública, de la Conselleria de Sanitat. (VL 10.010.24).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10081

Data del DOGV
:   12-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13564

CVE
:   DNZY-B-3186-70729

Data del document
:   10-12-2024

Organisme emissor
:   Conselleria d'Hisenda i Economia

Tipus de document
:   Acord

La Conselleria de Sanitat preten tramitar reajustaments d'anualitats dels expedients de contractació: Adquisició i subministrament de vacunes contra l'Herpes Zòster, Subministrament de vacunes de calendari i Subministrament de vacunes enfront del virus del papil·loma humà, finançats amb càrrec al capítol 2 del programa 413A00 Salut Pública, que suposen un cost addicional en l'anualitat de 2025.

Tenint en compte el límit actual per a comprometre gasto futur i el ja compromés fins a la data, la citada Conselleria planteja la necessitat d'incrementar el límit quantitatiu d'acord amb el que establix l'article 40.3 de la Llei 1/2015, de 6 de febrer, d'hisenda pública, del sector públic instrumental i de subvencions, per a comprometre gasto plurianual, en l'anualitat 2025, amb càrrec al capítol 2 del programa 413A00, Salut Pública.

A este efecte, i en virtut del que es preveu en l'apartat 4 de l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, a proposta de la consellera d'Hisenda i Economia, el Consell prèvia deliberació

ACORDA

*Primer i únic*

Autoritzar incrementar del límit quantitatiu que establix l'article 40.3 de la Llei 1/2015 de 6 de febrer, de la Generalitat, d'hisenda pública, del sector públic instrumental i de subvencions, per a assumir compromisos de gasto, amb càrrec al capítol 2 del programa 413A00, Salut Pública, en l'anualitat i per l'import que es detalla a continuació:

|  |  |  |
| --- | --- | --- |
| *Anualitat* | *Limite inicial* | *Limite modificat* |
| 2025 | 18.722.585,67 | 18.559.960,47 |

  
  

València, 10 de desembre de 2024

Susana Camarero Benítez

Consellera secretària
Diari Oficial de la Generalitat Valenciana


Sumari del DOGV 9829, del 16-04-2024 (2024/2751)

Aprovació de l'oferta d'ocupació pública corresponent a l'any 2024.
-------------------------------------------------------------------

### Dades del document

Número de DOGV
:   9829

Data del DOGV
:   16-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2751


Data del document
:   27-03-2024

Organisme emissor
:   Consell Local Agrari de Sagunt

Tipus de document
:   Anunci

Aprovació de l'oferta d'ocupació pública corresponent a l'any 2024. [2024/2751]  
Per mitjà del present anunci es publica, per a coneixement general, que per Resolució de la presidència del Consell Local Agrari de Sagunt, núm. 038, de data 14 de març de 2024, s'ha aprovat l'oferta d'ocupació pública corresponent a l'any 2024 d'este organisme autònom local i que es correspon amb les places següents:  
  
Oferta d'ocupació pública del Consell Local Agrari per a l'any 2024.  
  
Oferta d'ocupació pública 2024  
Torn lliure  
Oferta personal funcionari  
Cosa que es fa pública als efectes oportuns, amb indicació que contra esta resolució, que esgota la via administrativa, segons el que es disposa en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades poden interposar un recurs contenciós administratiu, de conformitat amb l'article 8 de la Llei 29/1998, de 13 de juliol, de la jurisdicció contenciosa administrativa, en el termini de dos mesos a comptar de l'endemà de la publicació davant dels jutjats contenciosos administratius de la ciutat de València. Potestativament, podran interposar un recurs de reposició davant de l'òrgan que ha dictat l'acte, en els termes previstos en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar de l'endemà de la publicació i sense perjuí que puguen exercir qualsevol altre recurs que s'estime oportú.  
  
  
Sagunt, 27 de març de 2024.- El secretari delegat del Consell Local Agrari de Sagunt: Alberto Hernández Padilla.